קים אור אזולאי

קים אור אזולאי (נולדה ב-27 בספטמבר 2002) היא שחקנית, מנחת טלוויזיה, דוגמנית ומעצבת אופנה ישראלית. נולדה בשם קים אזולאי בראשון לציון, אך גדלה בבת-ים. כשהייתה בת 12, שבו להתגורר בראשון לציון. את שמה האמצעי אור קיבלה מרב שנכח בבריתה שלה. למדה בבית הספר התיכון מקיף י"א ראשונים שבעיר הולדתה. שיפרה והשלימה בגרויות גם אקסטרנית בתיכון הפרטי של רועי קריב. באוקטובר 2020 התגייסה כחיילת של חיל החינוך, ושובצה במחלקת הפקות בתיאטרון צה"ל, והשתחררה לאחר כשנתיים באוקטובר 2022, לאחר ששירתה על תקן אמן פעיל. למדה משחק אצל השחקן עופר חיון. בשנת 2013 השתתפה בעונה הראשונה של תוכנית המציאות "הבנים והבנות" בערוץ הילדים והעפילה לגמר. שנתיים לאחר מכן, השתתפה בתוכנית הטלוויזיה "המתבגרים", דוקו עבור ילדים ונוער שעוסקת בחינוך מיני ובגיל ההתבגרות ששודרה בערוץ הילדים. בשנת 2017 השתתפה כאורחת ב"טין ניק סטנדאפ שואו", והנחתה את "אונליין" לצד כוכבי נוער נוספים. בקיץ אותה שנה הוציאה ביחד עם עומר חזן קולקציית קפסולה בעיצובה ברשת הבגדים הישראלית TNT. בפברואר 2018 החלה את קריירת המשחק שלה כשגילמה את דמותה של גילי בסדרה "ככה זה" של yes. בהמשך השנה, גילמה את דמותה של קים ביטון בסדרה "יש לה את זה". ביוני 2018 השתתפה בסדרת הרשת "אינסטה בייב". בהמשך אותה השנה, השתתפה בסדרת הנוער "אילת", בה גילמה את דמותה של נועה בן שושן, ביתו של בעל המלון ו"אושיית רשת" בעלת מותג אופנה. בהמשך התארחה בסדרה "אחותי קפצה כיתה" והחלה לשמש כפרנזטורית של חברת הסלולר סמסונג ושל חברת האיפור הבינלאומית MAC. באפריל 2019 החלו שידורי הסדרה "אמא מביכה" בערוץ זום ששודרה גם ב-yes שם גילמה את אבישג, האחות הבכורה במשפחה. בנובמבר אותה שנה החלו שידורי הגרסה המחודשת ל"בצפר" בכיכובה. היא השתתפה במחזמר "כמו גדולים" המבוסס על קלטת הילדים המשלבת את שיריו של אריק איינשטיין. כמו כן, לקראת סוף 2019 החלה לשמש כפרזנטורית לחברה האקססוריז הישראלי TOPTEN, ולהנחות את תוכנית האירוח לנוער "הקומה האחרונה" בערוץ TeenNick. בפברואר 2020 החלה לגלם את דמותה של ניקי בסדרה "ספיידרז", עליה גם קיבלה מועמדות בתחרות פרסי הטלוויזיה לילדים ולנוער. באוגוסט 2020 החלה לגלם את דמותה של לי-פס בסדרה "מחנה אבא". בספטמבר 2020 החלה לגלם את תותי בעונה החמישית של הסדרה "כפולה" בכיכובה של נועה קירל. שימשה כשגרירת מותג של חברת האופנה האיטלקית FILA בישראל, כשלפני כן שיתפה פעולה במשך כחמש שנים עם המתחרה הגרמנית אדידס. בנובמבר 2020 השתתפה בתוכנית "נינג'ה ישראל" בקשת 12, כשדרית קווים אורחת. באפריל 2021, החלה לגלם את דמותה של זיו בסדרה "מקיף מילאנו" בערוץ כאן חינוכית. בנוסף ב-2021 השתתפה במסלול ה-VIP באודישנים לתוכנית "משחקי השף" ברשת 13. גילמה את הודיה בסדרה מנגן ושר. קולקציית בגדים וכובעים בעיצובה נמכרת באתר האופנה הישראלי Terminal X. בשנת 2021 שיחקה קים אור אזולאי ב״SKY HIGH פסטיגל״ בתור הילדה של דמות שגילם רן דנקר. בשנת 2022 שיחקה קים בסרט "הסיפור שלנו" גילמה שם את קים הזמרת המצליחה בארץ עם זאת הוציאה שיר בשם בנשיקה לסרט. בנובמבר 2022 התארחה קים בסדרה "גדול עלינו" בערוץ Zoom. בשנת 2023 היא התחילה לשחק בעונה השנייה של הסדרה "מלכת היופי של ירושלים" מבית yes, בתפקיד עמליה. באותה שנה השתתפה בתוכנית המציאות "רוקדים עם כוכבים" לצידו של עידן אטיאס והגיעה למקום הרביעי בחצי הגמר. בשנת 2023 שיחקה בסדרה "פול ספיד". באותה שנה שיחקה גם בתפקיד ראשי בסרט "לרוץ על החול", בתור נטע. באותה שנה דגמנה באמריקן איגל את קולקציית הג'ינסים החדשה. בשנת 2024 הופיעה בעונה השלישית של סדרת הטלוויזיה "מנאייכ" המשודרת בכאן 11, בתפקיד שירה הראל, בתו של ברק הראל המגולם על ידי עמוס תמם. באותה שנה שיחקה בסדרה "ספין" מבית HOT, בתפקיד ראשי בתור אמילי אמסלם. באותה שנה הפכה לפרזנטורית של נקה 7. מאז 2022 היא מתגוררת בתל אביב ביחד עם הכדורסלן יפתח זיו, עמו היא בזוגיות מאז 2020. בספטמבר 2021 עברה תאונת אופנוע ים, שגרמה לה למספר שברי דחיסה בעמוד השדרה. מדיה וקבצים בנושא קים אור אזולאי בוויקישיתוף קים אור אזולאי, ברשת החברתית פייסבוק קים אור אזולאי, ברשת החברתית אינסטגרם קים אור אזולאי, סרטונים בערוץ היוטיוב קים אור אזולאי, במיזם "אישים" לתיעוד היצירה הישראלית קים אור אזולאי, במסד הנתונים הקולנועיים IMDb (באנגלית) "אני בת 14, יש משהו שאני אמורה לא לאהוב בגוף שלי?", fashion forward. איתי יעקב, קים אור אזולאי בת ה-15: "אני כבר לא תמימה, אבל עדיין מרגישה בגילי", באתר Xnet‏, 8 בנובמבר 2017 וואלה! סלבס‏, "אמרו שעברתי אודישן כי אבא שלי שילם. לא יודעים כמה קרעתי את התחת", באתר וואלה, 21 בנובמבר 2017 18 עד 18: ההתחלה של קים אור אזולאי באינסטגרם תפתיע אתכם, באתר ‏מאקו‏ משה אבוטבול, פרסום ראשון: קים אור אזולאי בסדרת נוער בינלאומית, באתר פרוגי, ביולי 2019 תהל בלומנפלד, "העולם שאני נמצאת בו לא נמשך לנצח", באתר "ידיעות אחרונות", 6 במאי 2020 שיר זיו, אזולאי אימפריה: הזינוק המטאורי של נסיכת האינסטגרם, באתר ישראל היום, 1 באוקטובר 2020 א׳ עד ת׳, פרוגי 7 באפריל 2020 טל גלעדי, אזולאי אימפריה, באתר "ידיעות אחרונות", 15 בינואר 2021 דין פישר, ‏"חסר לי להרגיש בת 19, להרשות לעצמי לטעות וליפול", באתר ‏מאקו‏, 21 בספטמבר 2021 שיר זיו, אזולאי אימפריה: הזינוק המטאורי של נסיכת האינסטגרם, באתר ישראל היום, 1 באוקטובר 2020 לירון שמם, ‏תראי איך העולם התהפך. פעם לא רצו לראות את מי שבא עם עוקבים, באתר ‏מאקו‏, 15 בספטמבר 2022 הפכו לשלישייה? קים אור אזולאי מצטרפת לאסי רותם, באתר מעריב אונליין, 18 ביוני 2020 "חדשות אופנה: הכובעים של קים" באתר סלונה(הקישור אינו פעיל, 19.7.2021)